title: Rozhodnutie Európskeho parlamentu (EÚ) 2015/1709 z 29. apríla 2015 o absolutóriu za plnenie rozpočtu spoločného podniku ENIAC za rozpočtový rok 2013

text:
               30.9.2015

               SK

               Úradný vestník Európskej únie

               L 255/424

      ROZHODNUTIE EURÓPSKEHO PARLAMENTU (EÚ) 2015/1709
      z 29. apríla 2015
      o absolutóriu za plnenie rozpočtu spoločného podniku ENIAC za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku spoločného podniku ENIAC za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky spoločného podniku ENIAC za rozpočtový rok 2013 spolu s odpoveďami spoločného podniku (1),

                  —

                  so zreteľom na vyhlásenie o vierohodnosti vedenia účtov a zákonnosti a riadnosti príslušných operácií (2), ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória spoločnému podniku za plnenie rozpočtu za rozpočtový rok 2013 (05306/2015 – C8-0049/2015),

                  —

                  so zreteľom na článok 319 Zmluvy o fungovaní Európskej únii,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 209,

                  —

                  so zreteľom na nariadenie Rady (ES) č. 72/2008 z 20. decembra 2007, ktorým sa zakladá spoločný podnik ENIAC (5),

                  —

                  so zreteľom na nariadenie Rady (EÚ) č. 561/2014 zo 6. mája 2014, ktorým sa zriaďuje spoločný podnik ECSEL (6), a najmä na jeho článok 1 ods. 2 a článok 12,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (7),

                  —

                  so zreteľom na delegované nariadenie Komisie (EÚ) č. 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (8),

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0104/2015),

         1.

            odkladá svoje rozhodnutie o absolutóriu výkonnému riaditeľovi spoločného podniku ECSEL za plnenie rozpočtu spoločného podniku ENIAC za rozpočtový rok 2013;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku ECSEL, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 452, 16.12.2014, s. 26.

         (2)  Ú. v. EÚ C 452, 16.12.2014, s. 27.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 30, 4.2.2008, s. 21.

         (6)  Ú. v. EÚ L 169, 7.6.2014, s. 152.

         (7)  Ú. v. ES L 357, 31.12.2002, s. 72.

         (8)  Ú. v. EÚ L 38, 7.2.2014, s. 2.


title: 2010/742/EÚ: Rozhodnutie Európskeho parlamentu a Rady z  24. novembra 2010 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2009/028 NL/Limburg divízia 18, Holandsko)

text:
               4.12.2010

               SK

               Úradný vestník Európskej únie

               L 318/39

         ROZHODNUTIE EURÓPSKEHO PARLAMENTU A RADY
   z 24. novembra 2010
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2009/028 NL/Limburg divízia 18, Holandsko)
   (2010/742/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri ich opätovnom vstupe na trh práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009 s cieľom zahrnúť podporu pre pracovníkov prepustených priamo v dôsledku globálnej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.

               (4)

               Holandsko podalo 30. decembra 2009 žiadosť o mobilizáciu EGF z dôvodu prepúšťania v deviatich podnikoch, ktorých činnosť patrí podľa klasifikácie NACE rev. 2 do divízie 18 (tlač a reprodukcia záznamových médií), v regióne na úrovni NUTS II Limburg (NL42) a do 6. mája 2010 ju doplnilo o dodatočné informácie. Táto žiadosť je v súlade s požiadavkami na stanovenie finančného príspevku, ako sa uvádza v článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 549 946 EUR.

               (5)

               EGF by sa mal preto mobilizovať s cieľom poskytnúť finančný príspevok v súvislosti so žiadosťou Holandska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2010 sa mobilizuje Európsky fond na prispôsobenie sa globalizácii s cieľom poskytnúť sumu 549 946 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 24. novembra 2010

            Za Európsky parlament

            predseda

         J. BUZEK

            Za Radu

            predseda

         O. CHASTEL

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: Rozhodnutie Komisie z 9. decembra 2016 o uzavretí Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátskej republiky k Európskej únii v mene Európskeho spoločenstva pre atómovú energiu

text:
               15.12.2016

               SK

               Úradný vestník Európskej únie

               C 467/16

         ROZHODNUTIE KOMISIE
   z 9. decembra 2016
   o uzavretí Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátskej republiky k Európskej únii v mene Európskeho spoločenstva pre atómovú energiu
   (2016/C 467/06)
   EURÓPSKA KOMISIA,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 ods. 2,
   so zreteľom na rozhodnutie Rady o schválení uzavretia Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátskej republiky k Európskej únii Komisiou v mene Európskeho spoločenstva pre atómovú energiu,
   keďže:

               (1)

               Dohoda o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej (ďalej tiež „DSP“) bola podpísaná 16. júna 2008 a nadobudla platnosť 1. júna 2015 (1).

               (2)

               Chorvátska republika sa stala členským štátom Únie 1. júla 2013.

               (3)

               V súlade s článkom 6 ods. 2 druhým pododsekom aktu z roku 2012 o podmienkach pristúpenia Chorvátskej republiky k Európskej únii by malo byť pristúpenie Chorvátska k DSP schválené uzavretím protokolu k DSP Radou konajúcou jednomyseľne v mene členských štátov a príslušnou treťou krajinou.

               (4)

               Rada 24. septembra 2012 poverila Komisiu začatím rokovaní s Bosnou a Hercegovinou s cieľom uzavrieť protokol k DSP.

               (5)

               Tieto rokovania boli úspešne ukončené a 18. júla 2016 bol parafovaný Protokol k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátskej republiky k Európskej únii (ďalej len „protokol“).

               (6)

               Protokol sa vzťahuje na záležitosti, ktoré patria do právomoci Európskeho spoločenstva pre atómovú energiu.

               (7)

               Protokol by mala uzavrieť Komisia v mene Európskeho spoločenstva pre atómovú energiu, pokiaľ ide o záležitosti, ktoré patria do právomoci Európskeho spoločenstva pre atómovú energiu.

               (8)

               Rada 21. novembra 2016 prijala rozhodnutie, ktorým sa schvaľuje uzavretie protokolu Komisiou v mene Európskeho spoločenstva pre atómovú energiu (2).

               (9)

               Podpis a uzavretie protokolu podlieha samostatnému postupu, pokiaľ ide o záležitosti, na ktoré sa vzťahuje Zmluva o Európskej únii a Zmluva o fungovaní Európskej únie.

               (10)

               Protokol by sa mal schváliť,

         ROZHODLA TAKTO:
   Článok 1
   Týmto sa schvaľuje uzavretie Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátskej republiky k Európskej únii v mene Európskeho spoločenstva pre atómovú energiu.
   Text protokolu je pripojený k rozhodnutiu Rady o podpise v mene Európskej únie a jej členských štátov a o predbežnom vykonávaní protokolu (3).
   Článok 2
   Člen Komisie zodpovedný za európsku susedskú politiku a rokovania o rozšírení sa týmto poveruje podpísať protokol a uložiť oznámenie stanovené v článku 7 protokolu.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 9. decembra 2016

            Za Komisiu

         Johannes HAHN

            člen Komisie

      (1)  Ú. v. EÚ L 164, 30.6.2015, s. 2.

      (2)  Zatiaľ neuverejnený v úradnom vestníku.

      (3)  Zatiaľ neuverejnený v úradnom vestníku.


title: 2013/379/EÚ: Rozhodnutie Politického a bezpečnostného výboru EU BAM Rafah/1/2013 z  9. júla 2013 o vymenovaní vedúceho pomocnej hraničnej misie Európskej únie na hraničnom priechode v Rafahu (PHM EÚ v Rafahu)

text:
               16.7.2013

               SK

               Úradný vestník Európskej únie

               L 193/19

         ROZHODNUTIE POLITICKÉHO A BEZPEČNOSTNÉHO VÝBORU EU BAM RAFAH/1/2013
   z 9. júla 2013
   o vymenovaní vedúceho pomocnej hraničnej misie Európskej únie na hraničnom priechode v Rafahu (PHM EÚ v Rafahu)
   (2013/379/EÚ)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2005/889/SZBP z 25. novembra 2005 o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (1), a najmä na jej článok 10 ods. 1,
   keďže:

               (1)

               Na základe jednotnej akcie 2005/889/SZBP sa Politický a bezpečnostný výbor oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania pomocnej hraničnej misie Európskej únie na hraničnom priechode v Rafahu (PHM EÚ v Rafahu) vrátane rozhodnutia o vymenovaní vedúceho misie.

               (2)

               Vysoká predstaviteľka Únie pre zahraničné veci a bezpečnostnú politiku 23. mája 2013 navrhla, aby bol za vedúceho misie PHM EÚ v Rafahu od 1. júla 2013 do 30. júna 2014 vymenovaný pán Gerhard SCHLAUDRAFF.

               (3)

               Rozhodnutím Rady 2013/355/SZBP z 3. júla 2013, ktorým sa mení a predlžuje jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (2), sa predĺžila misia PHM EÚ v Rafahu do 30. júna 2014,

         PRIJAL TOTO ROZHODNUTIE:
   Článok 1
   Pán Gerhard SCHLAUDRAFF sa týmto vymenúva za vedúceho pomocnej hraničnej misie Európskej únie na hraničnom priechode v Rafahu (PHM EÚ v Rafahu) od 1. júla 2013 do 30. júna 2014.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2013.

      V Bruseli 9. júla 2013

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 327, 14.12.2005, s. 28.

      (2)  Ú. v. EÚ L 185, 4.7.2013, s. 16.


title: Rozhodnutie Rady z  30. októbra 2013 , ktorým sa prijíma pozícia Rady k návrhu opravného rozpočtu Európskej únie č. 9 na rozpočtový rok 2013

text:
               1.11.2013

               SK

               Úradný vestník Európskej únie

               C 318/3

         ROZHODNUTIE RADY
   z 30. októbra 2013,
   ktorým sa prijíma pozícia Rady k návrhu opravného rozpočtu Európskej únie č. 9 na rozpočtový rok 2013
   2013/C 318/03
   RADA EURÓPSKEJ ÚNIE
   so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä na jej článok 106a,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 41,
   keďže:

               —

               rozpočet Únie na rozpočtový rok 2013 bol s konečnou platnosťou prijatý 12. decembra 2012 (2),

               —

               Komisia 3. októbra 2013 predložila návrh obsahujúci návrh opravného rozpočtu č. 9 k všeobecnému rozpočtu na rozpočtový rok 2013,

               —

               vzhľadom na skutočnosť, že návrh opravného rozpočtu č. 9 k všeobecnému rozpočtu na rozpočtový rok 2013 je potrebné bezodkladne prijať, je opodstatnené v súlade s článkom 3 ods. 3 rokovacieho poriadku Rady skrátiť osemtýždňovú lehotu na informovanie národných parlamentov, ako aj desaťdňovú lehotu na zaradenie bodu do predbežného programu Rady ustanovenú v článku 4 Protokolu č. 1 o úlohe národných parlamentov v Európskej únii,

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 9 na rozpočtový rok 2013 bola prijatá 30. októbra 2013.
   Úplné znenie je k dispozícii na nahliadnutie alebo stiahnutie na internetovej stránke Rady: http://www.consilium.europa.eu/

      V Bruseli 30. októbra 2013

            Za Radu

            predseda

         L. LINKEVIČIUS

      (1)  Ú. v. EÚ L 298, 26.10.2012, s. 1.

      (2)  Ú. v. EÚ L 66, 8.3.2013, s. 1, s korigendom v Ú. v. EÚ L 134, 18.5.2013, s. 21.


title: Rozhodnutie Komisie (EÚ) 2017/451 zo 14. marca 2017, ktorým sa v mene Európskej únie schvaľujú určité zmeny protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou

text:
                  15.3.2017

                  SK

                  Úradný vestník Európskej únie

                  L 69/34

            ROZHODNUTIE KOMISIE (EÚ) 2017/451
      zo 14. marca 2017,
      ktorým sa v mene Európskej únie schvaľujú určité zmeny protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na rozhodnutie Rady (EÚ) 2016/870 z 24. mája 2016 o uzavretí protokolu, ktorým sa na obdobie štyroch rokov stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou v mene Európskej únie (1), a najmä na jeho článok 3,
      keďže:

                  (1)

                  Článkom 10 Dohody o spolupráci v sektore rybolovu medzi Európskym spoločenstvom a Mauritánskou islamskou republikou (2), ďalej len „dohoda“, schválenej nariadením Rady (ES) č. 1801/2006 (3), sa zriaďuje zmiešaná komisia poverená dohľadom nad vykonávaním uvedenej dohody, a najmä dohľadom nad vykonávaním, výkladom a dobrým priebehom a v prípade potreby prehodnotením možností rybolovu a súvisiaceho finančného príspevku.

                  (2)

                  Článkom1 ods. 1 Protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou, ďalej len „protokol“, schváleného rozhodnutím (EÚ) 2016/870, sa stanovujú rybolovné možnosti v rámci uvedenej dohody na obdobie štyroch rokov od 16. novembra 2015 a článkom 2 ods. 1 protokolu sa stanovuje ročný finančný príspevok za prístup plavidiel Únie do mauritánskej rybolovnej oblasti.

                  (3)

                  V tabuľke, na ktorú sa odkazuje v článku 1 ods. 1 protokolu, sa uvádzajú rybolovné možnosti a stanovuje sa, že na základe dostupných vedeckých odporúčaní sa môžu obidve strany v rámci zmiešanej komisie dohodnúť na pridelení rybolovných možností pre mraziarenské plavidlá, ktoré cielene lovia druhy žijúce pri morskom dne, v prípade ktorých bol zistený nadbytok.

                  (4)

                  Zmiešaná komisia sa podľa plánu stretla 15. a 16. novembra 2016 v Nouakchotte na mimoriadnom zasadnutí, aby prijala zmeny rybolovných možností a podmienok vykonávania rybolovu, ako aj finančného príspevku vzhľadom na žiadosť Únie vytvoriť novú kategóriu rybolovu pre mraziarenské plavidlá, ktoré cielene lovia merlúzu senegalskú.

                  (5)

                  Komisia predložila Rade pred zasadnutím zmiešanej komisie pracovný dokument, v ktorom boli podrobne opísané konkrétne prvky navrhovanej pozície Únie.

                  (6)

                  Rada navrhovanú pozíciu Únie schválila v súlade s bodom 3 prílohy k rozhodnutiu (EÚ) 2016/870.

                  (7)

                  Prijaté zmeny, t. j. zavedenie novej kategórie rybolovu pre mraziarenské plavidlá, ktoré cielene lovia merlúzu senegalskú, podmienky vykonávania rybolovu platné na túto novú kategóriu a zvýšenie finančného príspevku za prístup, boli uvedené v prílohe 5 k zápisnici z uvedeného zasadnutia zmiešanej komisie z 15. a 16. novembra 2016.

                  (8)

                  Uvedené zmeny by sa mali v mene Únie schváliť,

            PRIJALA TOTO ROZHODNUTIE:
      Článok 1
      Zmeny Protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou, ktoré prijala zmiešaná komisia zriadená článkom 10 uvedenej dohody na svojom zasadnutí 15. a 16. novembra 2016 a vyplývajú z prílohy 5 k zápisnici, sa schvaľujú v mene Únie.
      Text prílohy 5 k zápisnici zo zasadnutia zmiešanej komisie z 15. a 16. novembra 2016 je pripojený k tomuto rozhodnutiu.
      Článok 2
      Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

         V Bruseli 14. marca 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 145, 2.6.2016, s. 1.

         (2)  Ú. v. EÚ L 343, 8.12.2006, s. 4.

         (3)  Nariadenie Rady (ES) č. 1801/2006 z 30. novembra 2006 o uzavretí Dohody o spolupráci v sektore rybolovu medzi Európskym spoločenstvom a Mauritánskou islamskou republikou (Ú. v. EÚ L 343, 8.12.2006, s. 1).

         PRÍLOHA
         Protokol – článok 2 odseky:

                     1.

                     Ročný finančný príspevok za prístup plavidiel Európskej únie do mauritánskej rybolovnej oblasti uvedený v článku 7 dohody je stanovený na päťdesiatsedem miliónov päťstotisíc (57 500 000) EUR. Tento odsek sa uplatňuje s výhradou ustanovení článkov 5 až 10 a článku 16 tohto protokolu.

                     3.

                     Celkový povolený výlov (kategórie 1, 2, 2a, 3, 6, 7 a 8) a referenčné tonáže (kategórie 4 a 5) sú definované v technických špecifikáciách, ktoré sa nachádzajú v prílohe 1 k tomuto protokolu. Sú stanovené na kalendárny rok od 1. januára do 31. decembra predmetného roka. Keďže prvé a posledné obdobie vykonávania protokolu nezodpovedá kalendárnemu roku, celkový povolený výlov je stanovený pro rata temporis a s prihliadnutím na tendencie rozloženia úlovkov v priebehu roka podľa kategórie rybolovu.

                     7.

                     V prípade kategórií rybolovu 4 a 5 platí, že ak úlovok plavidiel Európskej únie na lov tuniakov v mauritánskej rybolovnej oblasti prekročí referenčnú tonáž stanovenú pre všetky tieto kategórie, suma finančného príspevku päťdesiatsedem miliónov päťstotisíc (57 500 000) EUR sa za každú tonu ulovenú navyše zvýši o poplatok vo výške stanovenej v technických špecifikáciách na predmetný rok. Suma, ktorú Európska únia zaplatí za prekročenie povoleného výlovu, však nemôže byť vyššia ako suma zodpovedajúca dvojnásobku príslušnej referenčnej tonáže. Keď množstvá ulovené rybárskymi plavidlami Európskej únie prekročia dvojnásobok zodpovedajúcej referenčnej tonáže, poplatok za množstvo ulovené nad rámec tohto limitu sa zaplatí v nasledujúcom roku.

               Tabuľka kategórií rybolovu uvedených v článku 1 ods. 1:

                     Kategórie rybolovu

                     Celkový povolený výlov a referenčná tonáž

                     1.

                     Rybárske plavidlá na lov kôrovcov s výnimkou langusty a kraba

                     5 000  ton

                     2.

                     Plavidlá (nie mraziarenské) vlečnými sieťami a plavidlá s lovnými šnúrami na lov merlúzy senegalskej pri dne

                     6 000  ton

                     2a

                     Plavidlá (mraziarenské) na lov merlúzy senegalskej

                     merlúza senegalská 3 500  ton
                     kalmáre 1 450  ton
                     sépie 600 ton

                     3.

                     Rybárske plavidlá na lov druhov žijúcich pri morskom dne okrem merlúzy senegalskej iným výstrojom ako vlečné siete

                     3 000  ton

                     4.

                     Plavidlá na lov tuniakov vakovou sieťou

                     12 500  ton
                     (referenčná tonáž)

                     5.

                     Plavidlá na lov tuniakov udicami a plavidlá s lovnými šnúrami na lov pri hladine

                     7 500  ton
                     (referenčná tonáž)

                     6.

                     Mraziarenské plavidlá s vlečnými sieťami na lov pelagických druhov

                     225 000  ton (*1)

                     7.

                     Plavidlá (nie mraziarenské) na lov pelagických druhov

                     15 000  ton (*2)

                     8.

                     Hlavonožce

                     [p.m.] ton

               Dodatok 1 „Technické špecifikácie“ prílohy, nová špecifikácia 2a:

                     KATEGÓRIA RYBOLOVU 2a:
                     PLAVIDLÁ (MRAZIARENSKÉ) NA LOV MERLÚZY SENEGALSKEJ

               1.   Rybolovná oblasť

                                 a)

                                 Severne od rovnobežky 19° 15,60 s. š.: západne od línie spájajúcej tieto body:

                                                20° 46′ 30″ s. š.

                                                17° 03′ 00″ z. d.

                                                20° 36′ 00″ s. š.

                                                17° 11′ 00″ z. d.

                                                20° 36′ 00″ s. š.

                                                17° 36′ 00″ z. d.

                                                20° 03′ 00″ s. š.

                                                17° 36′ 00″ z. d.

                                                19° 45′ 70″ s. š.

                                                17° 03′ 00″ z. d.

                                                19° 29′ 00″ s. š.

                                                16° 51′ 50″ z. d.

                                                19° 15′ 60″ s. š.

                                                16° 51′ 50″ z. d.

                                                19° 15′ 60″ s. š.

                                                16° 49′ 60″ z. d.

                                 b)

                                 Južne od rovnobežky 19° 15,60 s. š. po rovnobežku 17° 50,00 s š: západne od línie 18 námorných míľ meraných od pobrežia pri odlive.

                                 c)

                                 Južne od rovnobežky 17° 50,00 s. š.: západne od línie 12 námorných míľ meraných od pobrežia pri odlive.

                           V prípade oblastí, ktoré sa merajú od pobrežia pri odlive, môže zmiešaná komisia nahradiť hraničné línie oblastí súborom zemepisných súradníc.

                     Povolený rybársky výstroj

                                 —

                                 Vlečná sieť na lov merlúzy pri dne.

                                 —

                                 Zdvojenie koncového rukávca je zakázané.

                                 —

                                 Zdvojenie vláken, ktoré tvoria koncový rukávec, je zakázané.

                     Minimálna povolená veľkosť ôk

                     70 mm (vlečná sieť)

                     Minimálne veľkosti

                     V prípade rýb sa minimálna veľkosť musí merať od konca papule po koniec chvostovej plutvy (celková dĺžka tela) (pozri dodatok 7).

                     Zmiešaná komisia môže určiť minimálnu veľkosť druhov, ktoré nie sú uvedené vyššie.

                     Vedľajšie úlovky

                     Povolené

                     Zakázané

                     25 % rýb žijúcich pri morskom dne (iných ako merlúza senegalská)

                     hlavonožce (iné ako kalmáre a sépie) a kôrovce

                     Zmiešaná komisia môže určiť mieru vedľajších úlovkov druhov, ktoré nie sú uvedené vyššie.

                     Rybolovné možnosti/Poplatky

                     Obdobie

                     Rok

                     Celkový povolený výlov (v tonách)

                     3 500

                     merlúza senegalská (hlavný cieľový druh)

                     1 450

                     kalmáre (vedľajší cieľový druh)

                     600

                     sépie (vedľajší cieľový druh)

                     Poplatok

                     70 EUR/t v prípade merlúzy senegalskej

                     575 EUR/t v prípade kalmárov

                     250 EUR/t v prípade sépií

                     90 EUR/t v prípade vedľajších úlovkov

                     Poplatok sa vypočíta po každom trojmesačnom období, počas ktorého bolo plavidlo oprávnené na rybolov, so zohľadnením úlovkov ulovených počas tohto obdobia.
                     Podmienkou udelenia licencie je záloha 1 000  EUR na plavidlo, ktorá sa odpočíta od celkovej výšky poplatku a uhradí sa na začiatku každého trojmesačného obdobia, počas ktorého bude plavidlo oprávnené vykonávať rybolov.
                     Na rybolov môže byť súčasne oprávnených maximálne 6 plavidiel.

                     Obdobie hájenia

                     V prípade potreby zmiešaná komisia stanoví na základe vedeckého odporúčania spoločného vedeckého výboru obdobie hájenia.

                     Vedeckí pozorovatelia

                     Odchylne od pravidla stanoveného v bode 2 kapitoly X prílohy plavidlá nalodia na palubu jedného mauritánskeho vedeckého pozorovateľa pri každom výjazde.

                     Poznámky

                     Poplatky sú stanovené na celé obdobie vykonávania protokolu.

            (*1)  S povoleným prekročením vo výške 10 % bez vplyvu na finančný príspevok, ktorý vypláca Európska únia za prístup

            (*2)  Ak sa tieto rybolovné možnosti využívajú, musia sa odpočítať od celkového povoleného výlovu pre kategóriu 6.


title: Rozhodnutie Komisie z 2. júna 1999 o podmienkach vnútorných vyšetrovaní pri boji proti podvodu, korupcii a ostatným protiprávnym konaniam poškodzujúcim záujmy spoločenstva (oznámené pod číslom dokumentu SEC(1999) 802)

text:
Dôležité právne oznámenie

|

31999D0396

Úradný vestník L 149 , 16/06/1999 S. 0057 - 0059

		Rozhodnutie Komisiez 2. júna 1999o podmienkach vnútorných vyšetrovaní pri boji proti podvodu, korupcii a ostatným protiprávnym konaniam poškodzujúcim záujmy spoločenstva(oznámené pod číslom dokumentu SEC(1999) 802)(1999/396/ES, ESUO, Euratom)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva, najmä na jej článok 218,so zreteľom na Zmluvu o založení Európskeho spoločenstva pre uhlie a oceľ, najmä na jej článok 16,so zreteľom na Zmluvu o založení Európskeho spoločenstva atómovej energie, najmä na jej článok 131,keďže:(1) nariadenie Európskeho parlamentu a Rady (ES) č. 1073/1999 [1] a nariadenie Rady (Euratom) č. 1074/1999 [2] o vyšetrovaniach Európskym úradom pre boj proti podvodom (ďalej iba "úrad") ustanovujú, že tento úrad má začať a vykonávať správne vyšetrovania v rámci orgánov, inštitúcií, úradov a agentúr zriadených Zmluvou o založení ES alebo Zmluvou o Euratom alebo na ich základe;(2) zodpovednosť úradu, ako bola stanovená Komisiou, sa rozširuje nad rámec ochrany finančných záujmov tak, aby zahŕňala všetky činnosti týkajúce sa potreby chrániť záujmy spoločenstva pred protiprávnym správaním, ktoré môže viesť k správnym alebo trestným konaniam;(3) rozsah boja proti podvodu by sa mal rozšíriť a jeho účinnosť by sa mala zvyšovať využívaním existujúcej expertízy v oblasti správnych vyšetrovaní;(4) preto na základe svojej správnej autonómie by Komisia mala poveriť tento úrad úlohou vykonávať vnútorné správne vyšetrovania s cieľom objasnenia vážnych situácií týkajúcich sa výkonu profesionálnych povinností, ktoré môžu predstavovať neplnenie záväzkov úradníkov a zamestnancov spoločenstiev, ako je uvedené v článkoch 11, 12, druhom a treťom odseku, 13, 14, 16 a 17, prvom odsetku, Služobného poriadku úradníkov Európskych spoločenstiev a Podmienkach zamestnávania ostatných zamestnancov (ďalej uvádzané ako "služobný poriadok") poškodzujúcich záujmy týchto spoločenstiev a ktoré môžu viesť k disciplinárnym, prípadne trestným konaniam alebo závažnému zneužitiu úradnej moci, ako je uvedené v článku 22 personálneho poriadku alebo neplneniu podobných povinností členov Komisie alebo príslušníkov personálu Komisie, ktorí nepodliehajú personálnemu poriadku;(5) takéto vyšetrovania by sa mali vykonávať plne v súlade s príslušnými ustanoveniami zmlúv o založení Európskych spoločenstiev, a najmä Protokolom o výsadách a imunitách, textami, ktoré ich vykonávajú a personálnym poriadkom;(6) takéto vyšetrovania by sa mali vykonávať za rovnakých podmienok vo všetkých orgánoch, inštitúciách, úradoch a agentúrach spoločenstva; pridelenie tejto úlohy úradu by nemalo ovplyvniť zodpovednosť samotných orgánov, inštitúcií, alebo agentúr a nemali by v žiadnom prípade znižovať právnu ochranu príslušných osôb;(7) až do zmeny a doplnenia personálneho poriadku by sa mali stanoviť praktické opatrenia upravujúce spoluprácu členov Komisie a jej úradníkov a zamestnancov pri hladkom vykonávaní vnútorných vyšetrovaní;(8) malo by sa zrušiť rozhodnutie Komisie zo 14. júla 1998 týkajúce sa vyšetrovaní vykonávaných jednotkou "Koordinácia boja proti podvodu" spolu s jeho vykonávacími predpismi z 9. decembra 1998,ROZHODLA TAKTO:Článok 1Povinnosť spolupracovať s úradomOd generálneho tajomníka, služieb a akéhokoľvek úradníka alebo zamestnanca Komisie sa požaduje, aby plne spolupracoval so zamestnancami úradu a poskytol akúkoľvek pomoc potrebnú pre vyšetrovanie. Na tento účel poskytnú tieto osoby zamestnancom úradu všetky prospešné informácie a vysvetlenia.Bez toho, aby boli dotknuté príslušné ustanovenia zmlúv o založení Európskych spoločenstiev, najmä Protokol o privilégiách a imunitách a texty, ktoré ich vykonávajú, členovia Komisie budú s úradom plne spolupracovať.Článok 2Povinnosť poskytovať informácieAkýkoľvek úradník alebo zamestnanec Komisie, ktorý bude informovaný o dôkaze, na základe ktorého možno predpokladať výskyt možných prípadov podvodu, korupcie alebo akéhokoľvek iného protiprávneho konania poškodzujúceho záujmy spoločenstva alebo o závažných situáciách týkajúcich sa výkonu služobných povinností, ktoré môžu predstavovať neplnenie si záväzkov úradníkov alebo zamestnancov spoločenstiev a viesť k disciplinárnym, prípadne trestným konaniam, alebo neplnenie si podobných povinností členov Komisie alebo zamestnancom Komisie, ktorí nepodliehajú služobnému poriadku, ihneď o tom informuje svojho vedúceho služby alebo generálneho riaditeľa alebo, ak to považuje za vhodné, generálneho tajomníka Komisie alebo priamo úrad.Generálny tajomník, generálni riaditelia a vedúci služieb Komisie bezodkladne odovzdajú úradu akýkoľvek dôkaz, o ktorom sa dozvedeli, z ktorého možno predpokladať výskyt protiprávneho konania, ako je uvedené v prvom odseku.Úradníci alebo zamestnanci Komisie nebudú v žiadnom prípade vystavení nespravodlivému alebo diskriminačnému zaobchádzaniu v dôsledku oznámenia informácií uvedených v prvom a druhom odseku.Členovia Komisie, ktorí sa dozvedeli o skutočnostiach uvedených v prvom odseku, informujú predsedu Komisie alebo, ak to považujú za vhodné, priamo úrad.Článok 3Pomoc bezpečnostného úraduNa požiadanie riaditeľa úradu bezpečnostný úrad Komisie poskytne pomoc tomuto úradu pri praktickom výkone vyšetrovaní.Článok 4Informovanie dotknutej osobyV prípade vzniku možnej účasti člena, úradníka alebo iného zamestnanca Komisie bude urýchlene informovaná dotknutá osoba, pokiaľ to neohrozí vyšetrovanie. V každom prípade sa nesmú robiť závery uvádzajúce meno člena, úradníka alebo zamestnanca Komisie po ukončení vyšetrovanie bez toho, aby sa umožnilo dotknutej osobe vyjadriť svoje stanovisko ku všetkým skutočnostiam, ktoré sa jej týkajú.V prípadoch, ak sa vyžaduje zachovanie absolútneho utajenia na účely vyšetrovania a je potrebné zapojenie vnútroštátnych súdnych orgánov, môže sa povinnosť prizvať člena, úradníka alebo zamestnanca Komisie, aby poskytol svoje stanovisko, odložiť po dohode s predsedom Komisie, prípadne jej generálnym tajomníkom.Článok 5Informácie o zastavení vyšetrovaniaAk sa na konci vnútorného vyšetrovania nepotvrdili vznesené obvinenia voči dotknutej osobe, vnútorné vyšetrovanie sa zastaví rozhodnutím riaditeľa úradu, ktorý o tom písomne informuje dotknutú osobu.Článok 6Pozbavenie imunityAkákoľvek žiadosť národnej polície alebo súdneho orgánu týkajúca sa pozbavenia imunity úradníka alebo zamestnanca Komisie v súvislosti s možnými prípadmi podvodu, korupcie alebo akéhokoľvek iného protiprávneho konania sa predloží riaditeľovi úradu na vyjadrenie stanoviska. Ak sa žiadosť o pozbavenie imunity týka člena Komisie, oznámi sa to úradu.Článok 7Zrušujúce ustanovenieTýmto sa ruší rozhodnutie Komisie zo 14. júla 1998 o vyšetrovaniach jednotkou "Koordinácia boja proti podvodu" spolu s jeho vykonávacími predpismi z 9. decembra 1998.Článok 8Dátum účinnostiToto rozhodnutie nadobúda účinnosť 1. júna 1999.V Bruseli 2. júna 1999Za KomisiupredsedaJacques Santer[1] Ú. v. ES L 136, 31.5.1999, s. 1.[2] Ú. v. ES L 136, 31.5.1999, s. 8.--------------------------------------------------


title: Rozhodnutie Rady (SZBP) 2016/411 z 18. marca 2016, ktorým sa mení rozhodnutie 2011/172/SZBP o reštriktívnych opatreniach voči určitým osobám, subjektom a orgánom s ohľadom na situáciu v Egypte

text:
               19.3.2016

               SK

               Úradný vestník Európskej únie

               L 74/40

         ROZHODNUTIE RADY (SZBP) 2016/411
   z 18. marca 2016,
   ktorým sa mení rozhodnutie 2011/172/SZBP o reštriktívnych opatreniach voči určitým osobám, subjektom a orgánom s ohľadom na situáciu v Egypte
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 21. marca 2011 rozhodnutie 2011/172/SZBP (1) o reštriktívnych opatreniach voči určitým osobám, subjektom a orgánom s ohľadom na situáciu v Egypte.

               (2)

               Na základe preskúmania rozhodnutia 2011/172/SZBP by sa platnosť reštriktívnych opatrení mala predĺžiť do 22. marca 2017.

               (3)

               Rozhodnutie 2011/172/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V článku 5 rozhodnutia 2011/172/SZBP sa druhý odsek nahrádza takto:

      „Toto rozhodnutie sa uplatňuje do 22. marca 2017.“

   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 18. marca 2016

            Za Radu

            predseda

         A.G. KOENDERS

      (1)  Rozhodnutie Rady 2011/172/SZBP z 21. marca 2011 o reštriktívnych opatreniach voči určitým osobám, subjektom a orgánom s ohľadom na situáciu v Egypte (Ú. v. EÚ L 76, 22.3.2011, s. 63).


title: 2010/202/: Rozhodnutie Európskeho parlamentu a Rady z  9. marca 2010 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení

text:
               8.4.2010

               SK

               Úradný vestník Európskej únie

               L 88/15

         ROZHODNUTIE EURÓPSKEHO PARLAMENTU A RADY
   z 9. marca 2010
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
   (2010/202/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácií (EGF) sa zriadil s cieľom poskytovať dodatočnú podporu prepusteným pracovníkom, ktorí pociťujú dôsledky veľkých štrukturálnych zmien v usporiadaní svetového obchodu, a pomôcť pri ich opätovnom začleňovaní do trhu práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009, aby bola zahrnutá podpora pracovníkov prepustených v dôsledku globálnej hospodárskej a finančnej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF s ročným stropom vo výške 500 miliónov EUR.

               (4)

               Litva podala 23. júla 2009 žiadosť o mobilizáciu prostriedkov EGF v súvislosti s prepúšťaním v podniku Snaigė a jeho dvoch dodávateľských podnikoch. Táto žiadosť spĺňa požiadavky na stanovenie finančných príspevkov tak, ako sa uvádza v článku 10 nariadenia (ES) č. 1927/2006, preto Komisia navrhuje uvoľniť prostriedky vo výške 258 163 EUR.

               (5)

               EGF by sa mal preto mobilizovať s cieľom poskytnúť finančný príspevok v súvislosti so žiadosťou Litvy,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2010 sa mobilizuje Európsky fond na prispôsobenie sa globalizácii (EGF) s cieľom poskytnúť sumu 258 163 EUR vo forme viazaných a výdavkových rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 9. marca 2010

            Za Európsky parlament

            predseda

         J. BUZEK

            Za Radu

            predseda

         M. Á. MORATINOS

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.